Vasspepper

Vasspepper (Persicaria hydropiper også tidligere kjent som Polygonum hydropiper) er en urt i en slekt med navn hønsegrasslekta, som ble først beskrevet av Carl von Linné i 1753 som Polygonum hydropiper. Men slekta Polygonum er senere blitt delt opp, så nå er Polygonum forbeholdt tungrasslekta. Men hønsegrasslekta fikk da det vitenskapelige navnet Persicaria.


== Kjennetegn ==
Vasspepper er normalt 20–60 cm høy ettårig plante. Stengelen er opprett, men lite forgreinet. Stengelen er oppdelt i ledd, der leddene har slirer. Disse slirene har korte hår i kanten, men de er eller snaue.Aks, blomsterstilker, blomsterdekke og noen ganger på bladene har store gule kjertler, som er innsunket. Nøttene har en mattbrun farge, og de har en lengde på ca. 3 mm. Vasspepper blomstrer fra midtsommer til sensommer. Om en studerer vasspepper i mikroskop, kan en se at diploide kromosomtallet er 20 eller 22.Vasspepper vokser på våte steder, gjerne ute i vann og med leirebunn, som gjerne er næringsrik. Vasspepper kan vokse som ugress i vassjuke åkre. Vasspepper er nokså vanlig på Østlandet nord til Elverum i øst for Mjøsa, og Nord-Fron på vestsiden av Mjøsa. Vasspepper er vanlig langs kysten litt nord for Bergen, men vokser også her og der langs kysten, nord til og med Trøndelag. Men det er to enkle funn av vasspepper gjort ved Mosjøen på tyvetallet. Det høyeste stedet vasspepper er funnet, er på 410 m over havnivå noen i noen lunde nærhet av Sørsetra i Lier).


== Innhold og bruk ==
Vasspepper har en skarp smak, som også er grunnen til dens navn. Denne pepperaktige smaken kommer av seskviterpen-aldehyden polygodiol. Men vasspepper inneholder også flavanoidene quercetin, hyperin, persicarin, ramnazin og en kaliumbisulfatester av ramnazin. Vasspepper inneholder også noen garvestoffer. Garvestoffene her kan kanskje tenkes til virke blodstillende, men en kan lett finne bedre og tryggere kilder til garvestoffer. Som for eksempel eikebark og tepperot.
Det er også funnet fenolen polygonolid, som har en antiflammatorisk virkning. Sammen med stoffet confertifolin, som også er bioaktive stoffer i vasspepper.

		
		
		


== Etymologi ==
«Persicaria» har sitt opphav fra det latinske ordet «persicum», og «persikon» på gresk, og disse ordene er fersken på norsk. Dette navnet ble brukt på hønsegras av Leonard Fuchs i 1542.«hydropiper» har sitt opphav fra det greske ordet «hydor», som betyr vann. Dette ordet er sammenslått med det greske ordet «piper», som betyr pepper. «Hydropiper» ble brukt av Leonard Fuchs på vasspepper også i 1542.Det tidligere slektsnavnet «Polygonum» kommer fra de greske ordene «polys» som betyr mange. Sammen med «gonu» som betyr kne. Altså sammensatt blir det en «med mange knær» Navnet ble brukt av Scribonius Largus i år 40 og av Dioskorides ca. år 70.


== Referanser ==


== Litteratur ==
Lid, Johannes; Lid Tande, Dagny (2013).  Elven, Reidar, red. Norsk flora (Nynorsk) (7 utg.). Det norske samlaget. ISBN 978-82-521-6029-1. Stenberg, Lennart; Mossberg, Bo (2018). Gyldendals store nordiske flora (norsk) (2 utg.). Gyldendal norsk forlag. ISBN 978-82-05-51139-2. Hardborne, Jeffry B.; Baxter, Herbert; Moss, Gerard P. (1999). Phytochemical dictionary: A handbook of bioactive compounds from plants (engelsk) (2 utg.). Taylor and Francis group LLC. ISBN 978-0-7484-0620-3. Høeg, Ove Arbo; Christophersen Wyller, Anne Sofie; Faarlund, Torbjørn; Lauritzen, Eva Mæhre; Løkken, Sverre; Røssberg, Bjørn Olav; Salvesen, Per H.; Sævre, Rune (1984). Våre medisinske planter trollskap, tradisjon og legekunst (norsk). Oslo Norge: Det beste. ISBN 82-7010-156-7. Wink, Michael; van Wyk, Ben-Erik (2008). Mind-altering and poisonus plants of the world (engelsk). Oregon USA: Timber Press Inc. ISBN 978-0-88192-952-2. 


== Eksterne lenker ==
(en) Vasspepper i Encyclopedia of Life 
(en) Vasspepper i Global Biodiversity Information Facility 
(no) Vasspepper hos Artsdatabanken 
(sv) Vasspepper hos Dyntaxa 
(en) Vasspepper hos ITIS 
(en) Vasspepper hos NCBI 
(en) Vasspepper hos The International Plant Names Index 
(en) Vasspepper hos Tropicos 
(en) Kategori:Persicaria hydropiper – bilder, video eller lyd på Wikimedia Commons 
(en) Persicaria hydropiper – galleri av bilder, video eller lyd på Wikimedia Commons 
Persicaria hydropiper – detaljert informasjon på Wikispecies 
(en) Persicaria hydropiper – kategori av bilder, video eller lyd på Commons 
(en) Persicaria hydropiper – galleri av bilder, video eller lyd på Commons